Anne Kansiime

**Anne Kansiime Kubiryaba** ( o tshotswe ka kgwedi ya Moranang e tlhola malatsi a le lesome le boraro ka ngwaga wa 1986),o itsiwe botoka ka **Anne Kansiime**,ke monatitshi wa Ugandan,motlhatlhodi wa metlae,le motshameki wa mme.O ne a itsiwe ka  ke bangwe ba African media outlets.

## TSA PELE LE THUTO
O tshotswe kwa Mparo mo Rukiga District, mo Western Region of Uganda. Ka nako ya fa a tsholwa, Mparo e ne e le karolo ya Kabale District. Rraagwe e ne e le mosebeletsi wa banka yo o neng a setse a tlogetse tiro, mme mmagwe e le housewife. Kansiime o ne a tsena sekolo kwa Kabale Primary School. Go dira O-Level le A-Level, o ne a ithuta kwa Bweranyangi Girls' Senior Secondary School kwa Bushenyi. O na le Bachelor of Arts in Social Science go tswa kwa Makerere University.

## TIRO
Go simolola ka 2007, a sa ntse a le mo thutong ya gagwe  kwa Makerere University, Kansiime o simolotse go tsaya karolo mo dikgaisanong  tsa metlae tse di dirwang ke setlhopha sa *Theatre Factory*, se se neng se tshameka kwa Uganda National Theatre mo Kampala's central business district. Fa Theatre Factory e kgaogana, o ne a tsenelela Fun Factory, e e neng ya tsaa sebaka fa ya pele e sena go kgaogana. Setlhopha seo se tshameka ka Labone mongwelemongwe mo maitsiboeng. Dikgatiso tse di gaisang di ne di bonwa  mo NTV Uganda mo lenaneong la *Barbed Wire TV*, le le ileng morago la nna *U-Turn*. O ne a dira mmogo le Brian Mulondo e le wa dituediso tsa boTaxi mo letlotlong la *MiniBuzz* mme a neelana ka metlae ya ditshwantsho tsa motshikinyego e e bontshang dikgang tsa malatsi tse bapalami ba di taxi ba di buang. Go ya ka dipuisano tse a di buileng ka ngwaga wa 2014, Anne o ne a simolola go supa ditshwantsho tsa gagwe tsa metlae mo YouTube. O ne a amogela karabo e e siameng mme seo sa mo kgothatsa go tsenya ditshwantsho tsa gagwe dingwe gape. Katlego ya gagwe kgatlhanong le setshwantsho e ne ya fitlhelela fa Citizen TV go tswa mo Kenya e mo neela sebaka sa go tlhagisa, go kgaisa le go tsamaisa lenaneo la metlae gangwe mo bekeng. Ke gone jaaka ka fa a neng a tlhama lenaneo la Don't Mess With Kansiime. Go tloga ka November 2014, channel ya gagwe ya YouTube e ne e setse e bonwe ke batho ba feta 15 million . Ditshwantsho tsa gagwe tsa YouTube di amogela ditlhagiso ka diketekete mme o setse a bonala mo BBC Focus on Africa. O kile a tshamekela mo mafelong a a tletseng batho mo Blantyre, Gaborone, Kigali, Kuala Lumpur, Lagos, Lilongwe, London, Lusaka le Harare.

## DIKAKANYO TSE DINGWE
Le fa a na le maikarabelo a mantsi a go tshameka mo metshamekong ee, Kansiime o tsweletse go itshupa le go etela mafatshe ka metlae ya gagwe ya go ema fa pele e le mokgweetsi wa metlae. Mokgwa wa gagwe wa metlae o ikaega thata ka dikarolo tsa botshelo jwa gagwe. “Ke rata go bua ka dilo tse di diragalang mo botshelong, ka gonne dilo tseo di nna ntse di farologane ebile di tla nna ntse di le teng,” o rialo. O ne a nyetswe ke Gerald Ojok, yo o tswang mo Acholi. Ka kgwedi ya Ngwanatsele 2017, ba ne ba kgaogana ka  fa molaong. Ba ne ba sena bana mo lenyalong la bone. Ka nako eo, o ne a ntse a phutheletsa kopelo ya dipina tsa bana, e a neng a ikaeletse go e ntsha kgabagare mo 2015.

## DIPALOPALO TSA DITSHWANTSHO TSA MOTSHIKINYEGO

## MEKGETHO YA TLOTLO YA GAGWE

* Honorary recognition by the SIIKETV Rising Star Academy Awards, the "Queen of Comedy" 2018
* Comedy YouTube Sub-Saharan Africa Creator Award 2016
* Outstanding Female Comedian 2016
* Teeniez Funniest Comedian 2016
* African Entertainment Awards USA, Best Comedian's Award 2015
* Rising Star – Comedian of the Year 2015
* African Oscar Award for favorite comedian 2015
* Nollywood & African People's Choice Award for favorite comedian 2015
* YouTube silver play button 2015
* AIRTEL Women of Substance Awards 2014
* BEFFTA 2013 (Best Comedian) Winner
* Lagos International Festival 2013 (Best Actress) Winner
* Social Media Awards (Favorite Celebrity) winner
* African Social Awards Malaysia (ASAM) – 2013

## THUSO YA BOPELONOMI
Anne Kansiime, ka mokgatlho wa gagwe wa bopelonomi o o bidiwang *The Kansiime Foundation*, o thusa bana ba ba tlhokang mme ba ntse ba le botlhale ka go dira jalo gre ba nne mo dikolong. Gompieno o tshegetsa bana ba fetang masome a mararo le botlhano gotlhe mo dikolong tse dipotlana le tse di kgolwane.

## KGWEBO
Anne Kansiime o tsaya karolo gape le mo dikgwebong tsa boitapoloso. O tsamaisa Kansiime Backpackers, e e leng kwa mabopong a Letsha la Bunyonyi, mme e fa o leba sentle letsha leo le mo Kgaolong ya Kabale, Uganda.

## METSWEDI